Regulamentul Concursului „Continuă Hitul Orange”

· organizator

Organizatorul Concursului este „DIXI MEDIA” SRL, persoană juridică, înregistrată în Registrul de Stat al persoanelor juridice al Republicii Moldova cu IDNO (cod fiscal) 1002600049187, cu sediul în MD-2075, str. Bucovinei, 9, mun. Chișinău, Republica („Organizator”).
 

· partener

Partenerul concursului este Moldova Î.M. ”ORANGE MOLDOVA” S.A., persoană juridică, înregistrată în Registrul de Stat al persoanelor juridice, cu sediul în Chişinău, str. Alba Iulia, nr. 75 („Partener”).

Partenerul asigură acordarea premiilor în cadrul Concursului, în conformitate cu prevederile prezentului Regulament.


· post de radio

Postul de radio prin intermediul căruia se va desfășura Concursul este postul „HIT FM” („HIT FM”).


· participant

Orice persoană fizică care este radioascultător al postului HIT FM, este cetățean al Republicii Moldova sau cetățean străin și are domiciliul și locul de muncă pe teritoriul mun. Chișinău.


· scopul

Concursul are ca scop promovarea imaginii, produselor și serviciilor Î.M. ”ORANGE MOLDOVA” S.A..


· obiectul

Orice participant care, în perioada desfășurării Concursului, (1) întrunește condițiile de participare la Concurs conform prezentului Regulament și (2) ascultă HIT FM, participă automat și gratuit la extragerea premiilor oferite în cadrul Concursului, conform prezentului Regulament.

Înregistrarea pe pagina www.hitfm.md și completarea anchetei de participare (o singură dată) de către participant, în perioada desfășurării Concursului, se consideră drept acceptare de către acest participant a condițiilor Concursului expuse în Regulament. www.hitfm.md


· durata Concursului

Concursul se va desfășura în perioada 17.08.2026–17.11.2026, în zilele de vineri.


· persoanele care pot participa la Concurs 

La Concurs poate participa persoana care a împlinit vârsta de 18 ani. La Concurs nu pot participa persoanele declarate de instanța de judecată ca fiind incapabile sau limitate în capacitatea de exercițiu.

Salariații Organizatorului, ai Partenerului, soții/soțiile acestora și rudele lor de gradul întâi nu pot participa la Concurs.


· desfăşurarea Concursului

În fiecare vineri, începând cu 21.07.2026, Organizatorul va selecta, la întâmplare, prin intermediul www.random.org, câștigătorul premiului din toate anchetele depuse de participanți.www.random.org
Prenumele și/sau numele câștigătorului vor fi publicate pe pagina de Instagram a Organizatorului: https://www.instagram.com/hitfm.moldova/

Fiecare participant poate participa o singură dată la Concurs, prin depunerea unei singure anchete de participare.


· premiu

Premiul constă într-un telefon mobil din Oferta HIT ales de Partener pentru a fi oferit câștigătorului - https://www.orange.md/ro/shop/catalog/telefoane/oferta-hit 

Un participant poate câștiga cel mult un singur premiu pe durata Concursului.

Caracteristicile premiilor acordate în cadrul Concursului precum mărimea, culoarea, componentele, caracteristicile tehnice, funcționale ş.a. vor fi stabilite de Partener la propria discreție. 

Premiile nu pot fi înlocuite cu echivalentul bănesc al valorii acestora sau alte premii. Câștigătorii premiilor nu pot cere modificarea naturii, cantității, condițiilor și modului de acordare a premiilor. Dreptul de a participa la concurs sau de a primi premiul nu poate fi transmis terților.   

Organizatorul își rezervă dreptul de a efectua verificări și de a exclude (descalifica) din Concurs participantul care a câștigat Concursul prin fraudă.


· procedura de valorificare a premiilor

Organizatorul, prin intermediul moderatorului HIT FM, va informa participantul despre câștigarea premiului imediat după participarea acestuia la Concurs.

Premiul va fi acordat câștigătorului cu condiția ca acesta:
· să întrunească toate condițiile de participare la Concurs;
· să accepte și să îndeplinească toate condițiile Regulamentului;
· [bookmark: OLE_LINK4]să nu fi comis nicio fraudă în legătură cu participarea sa la Concurs sau în raport cu Organizatorul.

Data, locul și ora valorificării premiului se vor coordona de către Organizator și participantul câștigător.

În cazul în care câștigătorul premiului se dovedește a fi o persoană care anterior a câștigat un asemenea premiu în cadrul Concursului, Organizatorul nu vor acorda al doilea sau al treilea premiu respectivului câștigător.


· limitarea răspunderii

Organizatorul nu răspunde pentru faptul că o persoană nu a putut participa la Concurs din cauza limitărilor tehnice sau a altor limitări specifice serviciilor de comunicații electronice, cum ar fi: încărcarea rețelei, lipsa de acoperire sau semnalul slab, suspendarea temporară a serviciului în scopuri operaționale, cum ar fi remedierea deranjamentelor, mentenanța planificată sau modernizarea rețelei, telefon defect, cartelă SIM defectă, orice altă eroare a echipamentelor sau a programelor software etc.

· prelucrarea datelor cu caracter personal 

Prin participarea la Concurs, participantul își exprimă acordul ca datele sale cu caracter personal, furnizate de acesta sau la care Organizatorul obține acces ca rezultat al participării persoanei la Concurs, să fie prelucrate de către Organizator.

Procesarea datelor înseamnă orice operațiune sau set de operațiuni care se efectuează asupra datelor, cu utilizarea mijloacelor automatizate sau fără utilizarea unor astfel de mijloace, cum ar fi colectarea, înregistrarea, stocarea, adaptarea, consultarea, utilizarea, combinarea, ștergerea sau distrugerea acestora.

Organizatorul are dreptul să anunțe public numele și prenumele participanților la Concurs care au câștigat premiul, inclusiv pe paginile web ale Organizatorului. Prin acceptarea premiului, câștigătorul consimte la utilizarea gratuită a numelui, prenumelui și imaginii sale, precum și a materialelor video și a fotografiilor cu acesta, în mediul online și în materialele publicitare tipărite ale Organizatorului.

· modificare, suspendare și anulare

Organizatorul își rezervă dreptul de a introduce modificări și/sau completări rezonabile în prezentul Regulament, care vor fi parte integrantă a acestuia. Asemenea modificări și/sau completări vor intra în vigoare la data postării lor pe www.hitfm.md.www.hitfm.md

În circumstanțe excepționale, Organizatorul poate suspenda, anula și/sau extinde termenul Concursului, plasând un aviz despre acest lucru pe www.hitfm.md. Dacă Concursul se suspendă sau se anulează, Organizatorul va executa premiile datorate pentru perioada scursă până la data suspendării sau anulării.www.hitfm.md
 

· reclamații

Toate reclamațiile ce țin de Concurs trebuie expediate Organizatorului în scris, la sediul acestuia indicat în prezentul Regulament, în termen de 2 zile lucrătoare de la data producerii evenimentului reclamat.




